Diari Oficial de la Generalitat Valenciana


Sumari del DOGV 9683, del 14-09-2023 (2023/9367)

RESOLUCIÓ de 8 de setembre de 2023, de la directora general de Justícia, per la qual es resol inscriure la modificació dels estatuts del Col·legi Oficial d'Enginyers Tècnics Industrials de València, en el Registre de Col·legis Professionals i de Consells Valencians de Col·legis Professionals.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9683

Data del DOGV
:   14-09-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/9367


Data del document
:   08-09-2023

Organisme emissor
:   Conselleria de Justícia i Interior

Tipus de document
:   Resolució

Descriptors 

:   * Conselleria de Justícia i Interior

RESOLUCIÓ de 8 de setembre de 2023, de la directora general de Justícia, per la qual es resol inscriure la modificació dels estatuts del Col·legi Oficial d'Enginyers Tècnics Industrials de València, en el Registre de Col·legis Professionals i de Consells Valencians de Col·legis Professionals. [2023/9367]  
Vist l'expedient de sol·licitud de modificació estatutària instruït a instàncies del Col·legi Oficial d'Enginyers Tècnics Industrials de València, inscrit amb el número 15 de la Secció Primera del Registre de Col·legis Professionals i de Consells Valencians de Col·legis Professionals, en el qual se sol·licita la inscripció de la modificació dels articles 29.2.a, 29.2.b), 29.2.f), 30.7, 41.3, 44 i 48.2.d') dels estatuts col·legials, atesos els següents  
  
Fets  
Primer. En data 13 d'abril de 2023, el Col·legi Oficial d'Enginyers Tècnics Industrials de València va presentar la sol·licitud d'inscripció de la modificació parcial dels estatuts de la corporació professional en el Registre de Col·legis Professionals i de Consells Valencians de Col·legis Professionals, en compliment del que es preveu en l'article 11 de la Llei 6/1997, de 4 de desembre, de consells i col·legis professionals de la Comunitat Valenciana.  
  
Segon. Els vigents estatuts del Col·legi van ser inscrits el 29 de gener de 2015 en el Registre de Col·legis Professionals i de Consells Valencians de Col·legis Professionals, per Resolució de 7 de gener de 2015, del director general de Justícia, de la Conselleria de Governació i Justícia (DOGV 7452, 28.01.2015), i modificats posteriorment per Resolució de 4 de juliol de 2019, de la directora general de Justícia, de la Conselleria de Justícia, Administració Pública, Reformes Democràtiques i Llibertats Públiques (DOGV 8590, 12.07.2019); i per Resolució d'11 d'abril de 2022, de la directora general de Modernització i Relacions amb l'Administració de Justícia, de la Conselleria de Justícia, Interior i Administració Pública (DOGV 9328, 29.04.2022).  
  
  
Tercer. La modificació parcial dels estatuts va ser aprovada pel Col·legi Oficial d'Enginyers Tècnics Industrials de València en junta general extraordinària celebrada el 28 de març de 2023, conforme al que es disposa en l'article 29 dels vigents estatuts, segons consta en el certificat emés el 13 d'abril de 2023 pel secretari del Col·legi.  
  
  
Quart. La modificació estatutària la inscripció de la qual se sol·licita es refereix als articles 29.2.a, 29.2.b), 29.2.f), 30.7, 41.3, 44 i 48.2.d'). Els articles modificats queden redactats del tenor literal següent:  
  
«Article 29. Règim de funcionament de la junta general  
2. a) La junta general es reunirà amb caràcter ordinari dues vegades a l'any: una dins del primer trimestre, amb la finalitat d'examinar i aprovar la memòria d'activitats, comptes de resultats, balanç de l'exercici anterior juntament amb resultat del censor de comptes, i una altra dins de l'últim trimestre, amb la finalitat d'aprovar els pressupostos del nou exercici.  
Aquesta última es podrà prorrogar, en cas d'any electoral, fins a dos mesos des de la presa de possessió de la nova junta.  
Igualment, es donarà als col·legiats una informació general sobre la marxa del Col·legi en tots els seus aspectes».  
  
«Article 29. Règim de funcionament de la junta general  
2. b) La convocatòria de tota junta general ordinària es remetrà per escrit i a través de correu electrònic a tots els col·legiats, i serà vàlida qualsevol de les dues opcions, amb almenys un mes d'antelació a la data de la seua celebració, especificant, amb tota claredat, l'ordre del dia, lloc, dia i hora de la seua celebració. Així mateix, s'exposarà, amb la mateixa antelació esmentada, en la pàgina web i en el tauler d'anuncis de la seu del Col·legi.  
Des de la convocatòria, els col·legiats podran examinar en la web del Col·legi i/o en la secretaria d'aquest, durant les hores d'atenció al públic, la documentació relativa als assumptes inclosos en l'ordre del dia.  
Les sessions se celebraran preferentment a la seu social del Col·legi, i es podran realitzar en qualsevol altra ubicació i també per mitjans telemàtics, utilitzant per a això qualsevol procediment que oferisca les garanties tècniques i jurídiques acreditades, segons el reglament intern que s'establisca a aquest efecte, sempre que estiga reflectida en la convocatòria. En aquest últim cas, s'haurà d'acreditar la identitat del col·legiat, tant per a l'assistència com per al vot, utilitzant per a això qualsevol procediment que oferisca les garanties tècniques i jurídiques acreditades, segons el reglament intern que s'establisca a aquest efecte».  
  
  
«Article 29. Règim de funcionament de la junta general  
2. f) Els acords seran adoptats per votació a mà alçada o telemàtica, utilitzant per a això qualsevol procediment que oferisca les garanties tècniques i jurídiques acreditades, segons el reglament intern que s'establisca a aquest efecte, llevat que un nombre de col·legiats assistents a la junta que suposen un cinc per cent de tots ells sol·liciten que siga secret; en aquest cas, el degà o la persona que el substituïsca establirà en l'acte la manera i la forma de practicar-se, exposant públicament abans de la votació quins seran vàlids i quins nuls, procedint posteriorment a la votació, i immediatament al seu recompte davant de tots els presents.»  
  
  
«Article 30. De la junta de govern  
7. La junta de govern es reunirà, com a mínim, una vegada al mes, quedant exclòs el mes d'agost, sense perjudici de poder fer-la en qualsevol moment, quan la importància o el nombre dels assumptes ho requerisca, o ho decidisca el degà o ho sol·licite la quarta part dels seus membres.  
La convocatòria per a les reunions la cursarà el secretari, per ordre del degà, amb tres dies d'antelació, com a mínim. Es farà per escrit i s'hi adjuntarà l'ordre del dia corresponent. Fora d'aquest no podran tractar-se altres assumptes, excepte els que el degà, o la quarta part dels seus membres, consideren d'urgència.  
L'assistència a la junta de govern es podrà fer de manera presencial o telemàtica, utilitzant per a això qualsevol procediment que oferisca les garanties tècniques i jurídiques acreditades, segons el reglament intern que s'establisca a aquest efecte.  
Els acords s'adoptaran per la majoria dels vots dels assistents; en cas d'empat, el vot del degà serà de qualitat o diriment.  
Les votacions seran sempre a mà alçada o telemàtica, utilitzant per a això qualsevol procediment que oferisca les garanties tècniques i jurídiques acreditades, segons el reglament intern que s'establisca a aquest efecte, llevat que la majoria dels membres de la junta demane que siga secreta i, en aquest cas, així serà mitjançant paperetes en blanc que seran entregades al secretari de la junta per al seu recompte».  
  
«Article 41. La junta executiva  
3. La junta executiva es reunirà, almenys, una vegada al mes o quan la convoque el degà per si mateix o a instàncies de tres o més dels seus membres. En totes les votacions de la junta executiva, cada membre tindrà un vot. En cas d'empat, el vot del degà serà diriment.  
L'assistència a la junta executiva es podrà fer de manera presencial o telemàtica, utilitzant per a això qualsevol procediment que oferisca les garanties tècniques i jurídiques acreditades, segons el reglament intern que s'establisca a aquest efecte».  
  
«Article 44. Convocatòria  
L'acordarà la junta de govern, dins del quart trimestre de l'any que corresponga per finalització de mandat i abans de l'inici de la tercera setmana del mes de novembre, l'anunci de la convocatòria i el calendari electoral per a la seua publicació l'endemà de la seua convocatòria. En el mateix dia s'anunciarà en el tauler d'anuncis del Col·legi i es remetrà a dos dels diaris de major difusió de la província de València».  
  
  
«Article 48. Procés electoral  
2. d') Emissió del vot telemàtic  
La modalitat de l'emissió del vot telemàtic té per finalitat facilitar al màxim el dret a l'exercici del vot, acompanyada de l'autenticitat exigible en qualsevol procés electoral. L'elector que decidisca votar telemàticament podrà fer-ho mitjançant un procediment que oferisca les garanties tècniques i jurídiques acreditades, segons el reglament intern que s'establisca a aquest efecte».  
  
Fonaments de dret  
Primer  
Revisada la sol·licitud de la modificació dels estatuts del Col·legi Oficial d'Enginyers Tècnics Industrials de València, aquests contenen les determinacions exigides per l'article 17 en relació amb l'article 10 de la Llei 6/1997, de 4 de desembre, de consells i col·legis professionals de la Comunitat Valenciana.  
  
Segon  
La modificació estatutària ha sigut aprovada amb els requisits i formalitats previstos en l'esmentat article i en els mateixos estatuts del Col·legi.  
  
Tercer  
Aquesta direcció general és competent per a tramitar i resoldre el present expedient, de conformitat amb el que es disposa en l'article 6.1 de la Llei 6/1997, de 4 de desembre, de consells i col·legis professionals de la Comunitat Valenciana, tenint en compte el que preveu la disposició final del Decret 4/2002, de 8 de gener, pel qual s'aprova el Reglament de desenvolupament de la Llei 6/1997, de 4 de desembre, de consells i col·legis professionals de la Comunitat Valenciana; i en virtut de les atribucions contingudes en l'article 69 del Decret 112/2023, de 25 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i en l'article 9.2.h del Decret 134/2023, de 10 d'agost, del Consell, d'aprovació del Reglament orgànic i funcional de la Conselleria de Justícia i Interior.  
  
Per tot el que s'ha exposat, vist l'article 36 de la Constitució i l'article 49.1.22a de l'Estatut d'Autonomia de la Comunitat Valenciana; la Llei 2/1974, de 13 de febrer, de col·legis professionals; els articles 11, 25 i 26 de la Llei 6/1997, de 4 de desembre, de consells i col·legis professionals de la Comunitat Valenciana; així com els articles 42.3, en relació amb l'article 21, i 74 del Decret 4/2002, de 8 de gener, del Govern Valencià, pel qual s'aprova el Reglament de desenvolupament d'aquesta última; i altres disposicions complementàries de pertinent aplicació, resolc:  
  
Primer  
Inscriure la modificació dels articles 29.2.a, 29.2.b), 29.2.f), 30.7, 41.3.44 i 48.2.d') dels estatuts del Col·legi Oficial d'Enginyers Tècnics Industrials de València, en el Registre de Col·legis Professionals i de Consells Valencians Professionals.  
  
Segon  
Publicar la present resolució en el Diari Oficial de la Generalitat Valenciana.  
  
Contra la present resolució, que posa fi a la via administrativa, es podrà interposar, potestativament, un recurs de reposició davant el mateix òrgan que ha dictat l'acte, en el termini d'un mes comptat des de l'endemà de la notificació, o bé, un recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà de la notificació. Tot això de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
  
València, 8 de setembre de 2023.- La directora general de Justícia: Cristina Gil Fabregat.